Rezervația Naturală Națională Wolong (), cunoscută și ca Regiunea Specială Administrativă Wolong (), este o arie protejată aflată în districtul Wenchuan, provincia Sichuan, Republica Populară Chineză. Înființată în anul 1963 cu o suprafață inițială de aproximativ , rezervația a fost extinsă în anul 1975, acoperind circa în regiunea Munților Qionglai. În rezervație sunt înregistrate peste 4.000 de specii de plante și animale. Conform celui de-al treilea recensământ chinez al urșilor panda, Rezervația Naturală Națională Wolong găzduiește în jur de 150 de indivizi sălbatici de panda mare, o specie care este pe cale de dispariție. De asemenea, aici se găsesc și alte specii pe cale de dispariție: leopardul zăpezilor, panda roșu, maimuța "Rhinopithecus roxellana", cerbul "Cervus albirostris" și multe alte plante rare. Înainte de cutremurul din provincia Sichuan din anul 2008, Wolong avea până la aproximativ 200.000 de vizitatori în fiecare an.